Miksi meidän pitää syödä kokonainen leipä ennen pussaamista?
Näin sen elokuvassa.
Ajattelin, että huuliemme kohtaaminen leivän keskellä olisi romanttista.
Suu täynnä lihaa, salaattia ja tomaattia.
Olet oikeassa. Se on ällöttävää. Jätän romanttiset jutut sinulle.
Harper!
-Mikset yrittänyt estää minua? -Olisit ollut vielä jääräpäisempi.
Totta. Älä enää yritä estää minua tekemästä jotain.
Kaikki hyvin, Alex. Käykö tämä romanttisesta hetkestä?
-Hyvänen aika, Mason. -Hyvänen aika, Mason.
-Hohtaako tämä? -Hohtaa.
Se käy pattereilla.
Tämä on ihana.
He pussaavat!
Hei, Mason. En tiennyt, että olitte treffeillä.
Kyllä tiesit. Annoit sängynpäätysi sermiksi.
Olen pahoillani, mutta tarvitsemme illaksi vihanneksia.
Isäsi unohti mainita mainoksessa, että käytämme keinolihaa.
-Onko nyt ilta? -On. Moni säikähtäisi ennemmin keinolihaa.
Alkaa olla myöhä. Minun pitää mennä.
-Tulit vasta äsken. -Menetin ajantajuni, kun katsoin silmiisi.
Ymmärrän, mitä yrität. Pidän siitä.
Odota, Mason. Äiti...
Jatkakaa treffejänne huomenna.
-Syödään perheillallista. -Moneltako te syötte?
Yleensä aikaisin. Niin ruoka ehtii laskeutua ennen illan televisiosotaa.
-Hienoa. Kiitos. Hei hei. -Unohdit laukkusi.
Otan sen huomenna.
Mitä sinä teet?
Hänelle tuli kiire häipyä täältä.
Olen pahoillani. Toivottavasti hän ei pahastunut kutsusta.
Kaikki hyvin. Hienoa, että hän tulee syömään.
Kun hän näkee sekopääperheeni, hän pitää minua ihmeenä.
Oletko varma, ettei se ollut Juliet? Heissä oli samaa näköä.
-Ei ollut. Se oli jättimustekala. -Minulla on huono kasvomuisti.
Jos olit niin varma, miksi halasit sitä niin kauan?
En halannut sitä. Se kuristi minua.
Kumpi oli idiootti? Mies, joka kertoi muumioiden meriluolista?
-Vai minä, joka uskoin sinua? -Älä unohda minua idioottikisasta.
En taida enää saada Julietia takaisin.
Minulla on hänestä vain tämä hammaslanka.
Voin nähdä hänet putsaamassa kulmahampaitaan.
Poikki.
Löydät hänet kyllä. Et siksi, että olet hirviönmetsästäjä-
-vaan siksi, että olet veljeni.
-Miksi niin luulet? -En ole kymmeneen vuoteen nähnyt sinun luovuttavan.
Osaat joskus olla viisas, Max.
Olet tuntenut minut enemmän kuin kymmenen vuotta.
Alku meni vähän sumussa. Alex sanoi, että olet hovimestarimme.
-Alex sai keilaustulokseksi 17. -Kerran hän keilasi väärään suuntaan.
Yritin kaataa ruokajonon. Se oli aivan liian pitkä.
-Maistuuko toinen pala kanaa? -Kiitos, mielellään.
Tämä kana on paljon parempaa kuin minun nappaamani.
-Nappaatko sinä kanoja? -Nappaan.
Ruokakaupassa. Me britit tarkoitamme sillä ostamista.
"Heippa, lähden vähän nappailemaan."
Britit ovat niin suloisia. Kunpa amerikkalaiset olisivat Englannista.
Älä menetä toivoasi. Löydän sinut, rakkaani.
Hän tekee muusityttöystävän tähteistäni. Käske hänen lopettaa.
Onpa hän kaunis.
Hei, tuo on...
Tässä. Maista pala päätä puolestani.
-Alexille antamasi sydän on ihana. -Niin on.
-Mistä sait sen? Theresa rakastaa sellaista rojua. -Rojua?
En sanonut mitään rojusta.
Ymmärrän. Korut häviävät aina kauneudessa naisillemme.
-Etkö olekin samaa mieltä? -Olen.
Anteeksi, mutta Mason...
Puhuit naisista. Keille naisille ostelet koruja?
Yritin vain peittää isäsi faux pas'n.
-Harper? -Se tarkoittaa "puhua sivu suunsa".
-Alkaa tulla pimeä. Olen myöhässä. -Odota. Myöhässä mistä?
Minun pitää mennä. Kiitos illallisesta, herra ja rouva Russo.
Hei hei, kulta. Nähdään huomenna.
Tiedän, mitä ajattelette.
Aina, kun hän on täällä, hän häipyy selittämättä.
Hän myönsi juuri ostavansa paljon koruja.
Se voi tarkoittaa vain yhtä asiaa.
-Hänellä on toinen. -Kiitos, Harper.
Aioin sanoa, että hän on etsitty koruvaras, mutta ehkä olet oikeassa.
"Kadonnut: vampyyri. Vaaleat hiukset, söpöt hampaat, pitää nenäpusuista."
"Nimi Juliet tai höpsöpöpsösöpöliini."
En kestä nähdä sinua tuollaisena-
-joten menin velho-ostarin sideharso-osastolle.
Kuullaksesi johtolankoja toisilta muumioilta. Fiksu veto.
Kuka hän on?
En nähnyt muumioita, mutta sain tietää jotain.
Anna tulla. Kerro, mitä kerroit minulle.
Kadotin mummini.
Hänen muumionsa voi johtaa meidät muumiomme jäljille.
-Hän on brittivelho. Hän puhuu mummistaan. -Järjetöntä.
Mitä jos veisimme sinut kotiin ja etsisimme mummisi?
Ethän nosta syytettä? Hankin sinulle tikkarin. Tykkäätkö tikkareista?
Kiitos.
Meillä oli onnea, kun löysimme toisemme.
-Puhuisin mieluummin kohtalosta. -Niin...
Joidenkin poikien tai tyttöjen pitää jatkaa muiden tapaamista.
Joskus jopa toiselta salaa.
Vain koska he ovat liian tyhmiä tajutakseen-
-että oikea tyttö tai poika on aivan nenän edessä.
-Säälin sellaisia ihmisiä. -Niinkö? Mielenkiintoista.
-Mikä on pirtelönne salaisuus? -Kerro sinä ensin salaisuutesi.
-Anteeksi kuinka? -Ei mitään.
Mentäisiinkö illalla elokuviin?
Siellä menee "Tiedän, mitä teit eilen, senkin pettäjä."
-Aika pitkä nimi elokuvalle. -Se on jatko-osa.
Ensimmäisen osan nimi oli "Mikä hänen nimensä on, petturi?"
-Valitettavasti se ei käy. Minun pitää mennä. -Odota.
-Miksi lähdet aina kiireellä? -Anteeksi.
-Älä ole vihainen. -En olekaan.
Haluan vain tietää, miksi lähdet aina noin.
-Pitäisikö minun tietää jotain? -Ei. Minun pitää vain mennä.
-Älä hosu, petturibritti. Kuka hän on? -Päästä irti.
Mitä sinä teet? Sinun piti seurata häntä, ei hyökätä hänen kimppuunsa.
Tiedän, mutta juoksin tänään salilla. Halusin vain hoitaa homman.
-Ole kiltti ja mene pois, Alex. -Olen pahoillani, mutta...
-Harper epäilee, että sinulla on toinen. -Ole kiltti ja mene pois.
-Tämä on siis kipeä kysymys. -Häipykää.
Anteeksi. Joskus muutun kokonaan sudeksi, vaikka ei tarvitsisi.
En usko, että hänellä on toista tyttöystävää. Toinen koira ehkä.
-Täällä on ihmisiä. -Anteeksi. En voi sille mitään.
Ette juosseet karkuun, joten teilläkin taitaa olla salaisuus.
Oletko haltia, velho, henki vai vain epätoivoinen?
-Olen velho. -Minä en. Tällä hetkellä olen siitä iloinen.
Tiesin, että sinussa oli jotain.
Anteeksi, että karkasin aina. Nyt näet, mitä kuu tekee minulle.
-Korusi loistaa yhä. -Se johtuu varmasti pattereista.
Minä valehtelin. Ei siinä ole pattereita. Se on taikakoru.
Se loistaa vain, kun kantaja rakastaa korun antajaa.
Sitten se taitaa toimia.
Näin säästyin kertomasta sitä sinulle. En ole kovin hyvä siinä.
Yleensä tytöt juoksevat karkuun, kun saavat tietää totuuden.
Se tarkoittaa, että he haluavat erota.
Näytänkö minä juoksevan karkuun?
Tuo on pelottavaa ja romanttista samaan aikaan.
Kun muutuin ensi kertaa, olin Lontoossa.
Juoksin sisään rakennukseen, missä sattui olemaan koirakisat.
Hypin renkaiden läpi ja kävelin. Minut palkittiin näyttelyn parhaana.
Olisit paras missä tahansa näyttelyssä.
Vaikutat hienolta ihmissudelta, joka kunnioittaa Alexia ja välittää tästä.
Jos et tee niin, etsin sinut käsiini. Ymmärrät kyllä.
En unohda tuota. Pitääkö hän minusta?
-Katsokaa, Mason on ihmissusi. -Mahtavaa.
En ole enää ainut, joka tykkää syödä kulhosta lattialta.
Pane parastasi, Justin.
Saat kostaa kaiken, mitä olen sanonut velhomaailman tyttöystävistäsi.
Muistatko, kun pyysin, että saisin ratsastaa kentauritytölläsi kouluun?
Olen onnellinen, että olet löytänyt onnen.
Oli hän mitä lajia tahansa. Tärkeintä on, että sinulla on joku.
Max ja minä olemme turhaan etsineet Julietia kaikkialta.
Olen menettänyt hänet ikuisiksi ajoiksi. Minun on aika luovuttaa.
Odota, Justin.
Haluan sinunkin olevan onnellinen. Voimme varmasti tehdä jotain.
Olen ihmissusi, joten minulla on hyvä vainu.
Jos saan hajujäljen, voin löytää hänet.
Minulla on hänen hammaslankaansa.
-Anna, kun haistan. -Haista kunnolla ja etsi höpsöpöpsö...
-Ymmärsin kyllä. -Etsi höpsöpöpsösöpöliinini.
Kiitos, ettet antanut minun luovuttaa. Toivo tuntuu hyvältä.
Masoniin tutustuttuani toivot ja muut eivät enää ärsytä minua.
Hän taisi saada vainun. Mennään.
Epäreilua. Miksi hän saa pissiä joka puun juurelle, mutta minä en?
Nyt helpotti.
Minun on pitänyt kysyä yhtä asiaa.
Luulin, että ihmissuden suudelma tekee ihmisestä ihmissuden.
Se pätee vain sekarotuisiin. Minä olen puhdasrotuinen.
Kuulitko, Justin? Poikaystäväni on puhdasrotuinen.
Juliet! Juliet!
-Onko tämä varmasti oikea paikka? -Vampyyrintuoksu on omanlaisensa.
-Nuori hölmö on viimein täällä. -Muumio.
Älkää katsoko hänen silmiinsä tai hän tekee teistä alamaisiaan.
Kiitos tuosta, herra yliselostaja.
-Vain idiootti katsoisi muumion silmiin. -Lapsenlapsesi etsii sinua.
-Tulimme hakemaan Julietin. -Tiedän.
Kuolemattoman rakkautesi takia osasin odottaakin sinua.
Ihanko totta?
Itse asiassa en. Syytän Julietin jankuttamista.
"Poikaystäväni tulee hakemaan minut. Poikaystäväni tulee."
Aika hyvin matkittu.
Vapauta Juliet, niin me kaikki pääsemme seurusteluhommiin.
Juliet, sinua kysytään.
Juliet! Mitä teit kauniille vampyyrityttöystävälleni?
Pidän hänet tuollaisena, kunnes tarvitsen häntä.
Nämä ovat kirkkokenkäni.
-Täydellistä. -Anna tänne se.
-Miksi? -Ei se ole kengänkaavin. Tämän avulla herätän tytön henkiin.
Puhun aivan liikaa. Unohtakaa tuo äskeinen.
Minun on putsattava kenkäni jollain.
Tästä voisi olla apua.
-Lopeta. -Anna se tänne.
-Hyvin hoksattu, Max. -Tuo ei ole reilua.
Ei hyvä...
-Miten tämä toimii? -Kokeile tätä.
-Justin, sinä löysit minut. -Juliet...
-Minähän lupasin. -Tiedän.
Mason, me teimme sen. Pyöritä minua niin kuin Justin Julietia.
Tuijotat minua, mutta en muutu alamaiseksi. Vai muutunko?
En tiedä, mitä "alamainen" tarkoittaa.
Mason, kiitos. Olen sinulle palveluksen velkaa.
-Mason? -Hei, Juliet. Viime kerrasta on aikaa.
300 vuotta. Et ole muuttunut lainkaan.
Itse asiassa muutun vähän väliä. Muistathan?
Aivan. Oletko valmis? Nouda. Nouda, poika.
Hae se. Minä nappaan sinut.
Mitä täällä tapahtuu?
Tunnetteko te toisenne?
-Me seurustelimme. -Juliet oli tyttöystäväni.
Sinun tyttöystäväsi ja minun poikaystäväni seurustelivat.
Se selittäisi korvan takaa rapsuttelun.
Voi, Mason...
Katsokaa tätä. Olette vallassani.
Menkää paistamaan vohveleita.
Nyt on huono hetki.
-Seuraavassa jaksossa... -En ole lakannut rakastamasta sinua.
-En halua nähdä sinua enää. -Sinua minä rakastan.
-Mason tunnusti rakkautensa Julietille. -Sydämesi on särkynyt.
-Kadun virhettäni lopun ikäni. -Haluan tietää totuuden.
-Jätä hänet rauhaan. -Hän ei mene minnekään.
Suomennos: Heli Kivimäki